Schnell László-díj

Pályázati felhívás (2024)

**Pályázat célja:** A Schnell László Műszer- és Méréstechnika Alapítvány nyilvános pályázatot hirdet „Schnell László-díj” kategóriában kiemelkedő kutatási tevékenység díjazására.

**Pályázók köre:** A Mesterséges Intelligencia és Rendszertervezés Tanszék (MIT) 35 évnél fiatalabb[[1]](#footnote-1), doktorandusz vagy teljes állású, nem vezető oktató[[2]](#footnote-2) munkatársai.

**Pályázati feltételek**

* Schnell László-díjra a 2023. december 1. és 2024. november 30. közötti kutatási tevékenységgel és eredményekkel lehet pályázni.

**Pályázat benyújtása**

* A pályázatot 2024. november 30 éjfélig lehet beküldeni az [sla@mit.bme.hu](mailto:sla@mit.bme.hu) címre.
* A pályázatot az „Adatlap a Schnell László-díjhoz” kitöltésével és a pályázó által szükségesnek tartott egyéb mellékletekkel kell benyújtani. Az elektronikusan rendelkezésre nem álló anyagot szkennelve kell mellékelni. Minden anyagot Adobe PDF formátumban kell benyújtani.
* A pályázatban kérjük jelölje, hogy mely tevékenységekért kapott juttatást.

**Pályázat értékelése**

* A Kuratórium a pályázatokat az adatlapon részletezett szempontok alapján, az ott megadott súlyozás figyelembevételével értékeli.
* A Kuratórium a pályázatok értékelése után a legkiemelkedőbb pályázónak   
  *500.000 (*ötszázezer) forintos Schnell László-díjat adományoz.
* Az értékelések figyelembevételével a Kuratórium a) dönthet további Schnell László-díj odaítéléséről is, vagy b) dönthet úgy, hogy a díjat egy adott évben nem ítéli oda egy pályázónak sem.
* A Kuratórium az elbírálásnál figyelembe veheti a tanszék vezető oktatóinak véleményét.
* Ha egy adott kutatási eredménnyel az azt létrehozó csapat több tagja is pályázik, akkor a Kuratórium dönthet úgy, hogy a pályázatokat összevonja és megosztott díjat ad ki.

***Eredményhirdetés és díjátadás a tanszék decemberi ünnepi rendezvényén.***

Budapest, 2024. november 14.

Kerese István s.k.

Schnell László Alapítvány kuratóriumának elnöke

MELLÉKLET: Adatlap a Schnell László-díjhoz

# Adatlap a Schnell László-díjhoz

|  |  |
| --- | --- |
| **Pályázó neve:** |  |
| **Születési dátum:** |  |
| **Beosztás:** |  |

## Kutatómunka bemutatása [0-10 pont]

Kérjük, az alábbiakban röviden ismertesse a kutatómunka kontextusát [max. 2000 karakter, szóközökkel]:

|  |
| --- |
|  |

Kérjük, az alábbiakban röviden ismertesse **a jelenlegi pályázati időszakban** elért **konkrét, saját** kutatási eredményeket [max. 3000 karakter, szóközökkel]:

|  |
| --- |
|  |

## Tudományos-közéleti tevékenység[[3]](#footnote-3) [0-5 pont]

Kérjük, ismertesse a jelenlegi évi tudományos-közéleti tevékenységét (pl. előadások, bírálatok, konferencia szervezésében való részvétel, szakmai szervezetben tevékenység) [max. 1000 karakter, szóközökkel]:

|  |
| --- |
|  |

## Publikációs tevékenység [0-10 pont]

Kérjük, ismertesse a jelenlegi évi publikációs tevékenységét [max. 1000 karakter, szóközökkel]:

|  |
| --- |
|  |

## A tanszék érdekében végzett közérdekű tevékenység[[4]](#footnote-4) [0-5 pont]

Kérjük, az alábbiakban röviden ismertesse a megadott időszakban, a tanszék érdekében végzett közérdekű és közhasznú tevékenységeit (pl. bemutatók, versenyek, egyéb tanszéki láthatóság, infrastruktúra fejlesztése és karbantartása). Jelölje itt is, hogy mely tevékenységekért kapott egyéb juttatást.

|  |
| --- |
|  |

1. Akik a pályázat beadásának határidejéig a 35. életévet még nem töltötték be. [↑](#footnote-ref-1)
2. Tehát nem pályázhatnak docensi, egyetemi tanári, tudományos főmunkatársi, tudományos tanácsadói vagy kutatóprofesszori munkakörben alkalmazottak. [↑](#footnote-ref-2)
3. Oktatási, oktatásszervezési tevékenységeket itt ne soroljon fel. [↑](#footnote-ref-3)
4. Reguláris oktatási, kutatási, publikációs, tanfolyami és projekttevékenységet itt ne tüntessen fel. [↑](#footnote-ref-4)